
Opgave 8
Af Vibeke Moll Sørensen og Niels Aarup
Denne opgave går ud på at beskrive nogle af de grundlæggende ting omkring IT. Da det er en omfattende opgave at beskrive de ting, så deler vi opgaven op i 6 forskellige emner, som 6 grupper i klassen skal arbejde med.
Når I har afleveret opgaverne, bliver de lagt på hjemmesiden sammen med undervisnings-materialerne, så I alle kan læse dem et centralt sted. Da dette websted kan tilgås offentligt, skal I ikke bare være opmærksomme på, at I har kildehenvisninger i orden, men også at I ikke overtræder lovgivningen om copyright.
Emnerne er som følger:

1. Hvad er der i en PC: CPU, Interne lagre, bits, bytes, brugerflader, netværk.
Hvordan er PC’en, som vi kender og bruger den, opbygget, og hvad ligger der bag mange af de udtryk man bruger for at karakterisere en PC. Det skal ikke bare være en beskrivelse at de enkelte dele, men også hvordan delene arbejder sammen.

2. IT-sikkerhed.

Når man arbejder med en PC, specielt når den kommer i et netværk, og dermed tit på internettet, så er det altid en god ide, at tænke på sikkerhed. Der er flere aspekter i det at tænke på sikkerhed. Dels kan man sikre sine ting ved at lave backup, men man kan også sikre sin computer på flere andre måder, specielt mod indtrængning fra andre computere og mod forskellige former for vira. Endelig er der også hele lovgivningen omkring hvad man må registrere.
3. Internettet og dets historie.

I dag bruger vi internettet med største selvfølgelighed, men for at få en større forståelse for det vi finder på Internet, kan det være en fordel at vide hvor nettet egentlig stammer fra, og hvordan det har udviklet sig siden dets start, specielt fra at det kun bandt et ret begrænset antal computere sammen, til den struktur det har i dag.

4. Internettets struktur.

I dag bruger vi Internettet med største selvfølgelighed, men for at få en større forståelse for hvordan vi arbejder på Internettet, så kan det være en fordel at forstå den teknik der ligger bag ved de forskellige måder man kan kommunikere over Internettet (e-mail, http, ftp osv.).

5. Kildekritisk søgning. Troværdighed af information på nettet.

I dag bruger vi Internettet med største selvfølgelighed, men vi er nok også klar over at det ikke er alt hvad der findes på nettet kan siges at være troværdigt. Hvordan kan man søge på nettet og skelne mellem hvad man finder, om det er gode solide oplysninger, eller om det er det rene opspind.
6. Ophavsret.

Loven om ophavsret gælder generelt alle værker, men specielt når det drejer sig om digitalt lagrede værker, så er loven om ophavsret blevet meget mere aktuel.

Til inspiration kan I starte i nogen af de spørgsmål der rejses i opgaverne på side 62 og 63 i bogen.

I vil blive fordelt i grupper.

I skal fremlægge opgaven for klassen i uge 48 ud fra et af jer fremstillet lille kompendium om emnet på omkring 2 sider.
Til kompendiet skal I anvende den skabelon, som findes til opgaven. I skal ikke lave en indholdsfortegnelse!
Kilder angives i fodnoter. Husk at sætte henvisningen i begyndelsen af teksten I skriver på grundlag af kilden.

Forfatterne til de enkelte afsnit angives, som vist under overskriften til denne opgave. (10 pkt. Times New Roman, kursiv)
Der er en kilde I kan gøre god brug af i nogen af opgaverne: http://www.emu.dk/gym/it/index.html. 
Desuden er der mange afsnit i bogen, der giver en god introduktion til emnerne.

Indholdet i kompendiet skal godkendes af læreren.

Wikipedia må ikke bruges som kilde.

Kompendiet afleveres på papir og digitalt (mail) til lærerne samt til Urkund. (Nærmere instruktion følger).
Kompendiet afleveres digitalt i formatet *.doc
